Hindi News

Local

Mp

Bhopal

'Phir Beti Ho Gaya', So The Mother Killed Herself By Hitting The Belly neck Of A Delicate Girl Like A Flower Of A Day.

‘फिर बेटी हो गई’ इसलिए मां ने ही एक दिन की मासूम के सीने में हंसिया घोंपकर जान ले ली

7 महीने पहले



कॉपी लिंक

बच्ची को जख्म देने वाली मां मंजू और उसकी मां ने नवजात को कंबल में छुपाए रखा।

शाजापुर में ममता को शर्मकार करने वाली घटना, पड़ोसियों ने सुनी थी बच्ची की चीखें

आरोपी मां मंजू बाई ने कहा- बेटे की चाहत में वारदात को अंजाम दिया; केस दर्ज होगा

शाजापुर. मध्य प्रदेश में एक दिन की नवजात के शरीर पर धारदार हथियार से गंभीर घाव और फिर मौत होने के मामले में दिल दहला देने वाला खुलासा हुआ है। पुलिस के मुताबिक, आरोपी मंजू ने 13 फरवरी को अस्पताल से छुट्टी कराने के बाद घर पहुंचते ही फूल सी बच्ची के सीने में हंसिया घोंप दिया था। इसके बाद पेट और गर्दन पर भी वार कर किए। मासूम की चीखें सुनकर पड़ोसी आ गए। इसके बाद ही उसने वार करना बंद किया। मंजू ने यह सब बेटा नहीं होने के गुस्से में किया।





मंजू के परिजन बेटी को जिंदा देख उसे शाजापुर जिला अस्पताल ले गए। शुरुआती इलाज के बाद डॉक्टरों ने नवजात को इंदौर के एमवाय अस्पताल भेज दिया। यहां जिंदगी और मौत से जूझ रही मासूम ने इलाज के दौरान 14 फरवरी को दम तोड़ दिया। पुलिस के मुताबिक, यहां परिजन ने डॉक्टरों के सामने डिलीवरी के बाद ब्लीडिंग की झूठी कहानी डॉक्टरों को बताई थी।





सख्ती से पूछताछ की तो टूट गई मंजू

शनिवार सुबह ही पुलिस ने मंजू और उसके पति समेत 4 रिश्तेदारों को हिरासत में ले लिया था। थाने ले जाकर सख्ती से पूछताछ की तो मंजू टूट गई। उसने कहा कि बेटा नहीं होने पर उसने वारदात को अंजाम दिया। मंजू को एक बेटी पहले से है। इसके बाद एक बार गर्भपात हो गया।





यह था मामला

मंजू ने 12 फरवरी की रात 12.25 बजे अस्पताल में बच्ची को जन्म दिया था। ब्लीडिंग होने पर डॉक्टरों ने उसे शाजापुर रैफर कर दिया। 13 फरवरी की सुबह 10 बजे परिजन ने अधूरा इलाज कराकर मंजू की छुट्टी करा ली। इसके बाद 13 फरवरी की दोपहर 3.30 बजे वापस अस्पताल आए। इस दौरान नवजात पूरी तरह घायल थी।